РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 број: 02-1169/21-3

6. јул 2021. године

Б е о г р а д

На основу члана 27. став 8. Закона о Народној скупштини („Службени гласник РС“, број 9/10), члана 44. став 6. и 48. став 2. Пословника Народне скупштине („Службени гласник РС“, број 20/12 - пречишћен текст), Одбор за уставна питања и законодавство, на 50. седници одржаној 6. јула 2021. године, донео је

**О Д Л У К У**

**о допуни Одлуке образовању Радне групе за израду акта**

**о промени Устава Републике Србије**

1. У Одлуци о образовању Радне групе за израду акта о промени Устава Републике Србије (04 број: 02-1169/21 и 04 број: 02-1169/21-2) , у тачки 2. на крају реченице брише се тачка и додају се речи: „и предлог уставног закона за спровођење промене Устава.“.

2. Ова одлука ступа на снагу даном доношења.

ПРЕДСЕДНИК

Јелена Жарић Ковачевић

О б р а з л о ж е њ е

На основу члана 27. став 8. Закона о Народној скупштини и чл. 44. став 6. и 48. став 2. Пословника Народне скупштине Одбор за уставна питања и законодавство на 45. седници, одржаној 23. јуна 2021. године, донео је Одлуку о образовању Радне групе за израду акта о промени Устава Републике Србије, 04 број: 02-1169/21 од 23. јуна 2021. године.

Имајући у виду потребу доношења уставног закона за спровођење промене Устава, предлаже се Одлука о допуни Одлуке o образовању Радне групе за израду акта о промени Устава Републике Србије, и то тако да задатак Радне групе буде да изради акт о промени Устава Републике Србије и предлог уставног закона за спровођење промене Устава.